জানা যায়, রিজার্ভ চুরির মতো ন্যক্কারজনক ঘটনা ধামাচাপা দিতে চেয়েছিল সরকার। বাংলাদেশ সরকার ও ব্যাংক এ সংক্রান্ত সকল তথ্য গোপন রাখে। কিন্তু ফিলিপাইনের মিডিয়ার কল্যাণে তা ফাঁস হয়ে যায়। আর তখনই বাংলাদেশের মানুষ জানতে পারে রাষ্ট্রীয় কোষাগার থেকে চুরির ঘটনা। নিজ দেশে ঘটে যাওয়া এতো বড় দূর্ঘটনার খবর জানতে হয় অন্য দেশের মিডিয়া থেকে। বাংলাদেশের রিজার্ভের টাকা ফিলিপাইনে পাচার হয়ে গেলে সে দেশের সংবাদ মাধ্যম তা প্রকাশ করে। সেই সংবাদের ভিত্তিতে বাংলাদেশের মানুষ জানতে পারে কেন্দ্রীয় ব্যাংকের রিজার্ভ চুরির ঘটনা।